הדירה מקסימה, נקייה, מאובזרת היטב, נוחה לשהייה ובמיקום מרכזי. הדירה ממוקמת בקומה האחרונה ויש ממנה שתי יציאות לגג – שזה בעצם מרפסת קטנה שמאפשרת לעמוד ולהשקיף על הכיכר. אנחנו שהינו בדירה בתקופה בה היה שוק כריסטמס בכיכר אבל החלונות אטומים לרעש והדירה שקטה. האמת היא שההמולה של האנשים מהכיכר כלל לא הציקה והוסיפה לאווירה החגיגית שיש בחודש דצמבר. המיטות היו נוחות מאוד, המטבח מאובזר וסופקו הרבה מגבות. בכיכר מאיור יש הרבה מסעדות, היא מרכזית ובמרחק של מספר דקות הליכה לרוב נקודות התיירות החשובות בעיר. כל הרחובות מסביב לכיכר מלאים בחנויות, ברים ומסעדות והאווירה תוססת ושמחה. באחת היציאות מהכיכר יש סופר מרקט ואת שוק סן מיגל. התקשורת עם רוסיו הייתה נוחה ויעילה באמצעות הווטסאפ.